પ્રધાનમંત્રી નરેન્‍દ્ર મોદી જયારે અમરેલી આવેલા ત્‍યારે ખેડૂતોને તેમની આવક બમણી કરવા માટે સરકાર કટીબઘ્‍ધ છે તેવું વચન આપેલ અને તેના નિર્ધાર સાથે નરેન્‍દ્ર મોદી દ્વારા પ્રધાનમંત્રી ફસલ વીમા યોજના અને એમ.એસ.પી. (ટેકાના ભાવ) જેવા નિર્ણયો કરી છેલ્‍લા 4 વર્ષમાં ખેડૂત અને ગામડાને એકમ બનાવી દેશના ખેડૂતોની મહેતન એળે ન જાય અને ખેડૂતોને તેમની પેદાશના પુરતા ભાવો મળી રહે તેવા અનેક નિર્ણયો કર્યા છે. પહેલાની કોંગ્રેસની યુ.પી.એ. સરકાર ફકત જાહેરાતો, ઘોષણાઓ જ કરતી જયારે મોદી સરકાર તેમની યોજનાઓ જમીની સ્‍તર સુધી પહોચાડવામાં સફળ રહી છે તેમ સાંસદે જણાવેલ છે.